Deg uḥric-agi nexdem tasleḍt i yismawen n yiɣersiwen id negmer seg yimsulɣa inesteqsa. Di tazwara nexdem tasleḍt tasnalɣant anda id d-nufa tuget n yismawen d iḥerfiyen azal n 50,72%, ma d ismawen isuddimen nufa-d azal n 21,01%, am akken daɣen llan yismawen uddisen i yesɛan azal n 15,94%, nufa-d daɣen ismawen ireṭṭalen maca drus i yellan azal n 13,04%. Syin akin nexdem tasleḍt tasnamkant i yismawen-agi anda id nefka inumak-nsen, nufad kra n yismawen d aknawen sɛan yiwen n unamek, am akken llan daɣen nufa-d taynisemt deg yismawen-agi sɛan aṭas n yinumak, d yismawen inemgalen anda mgaraden deg tewsit.